ธปท.คาดศก.สหรัฐซึมยาว
ธปท.คาดเศรษฐกิจสหรัฐมีแนวโน้มเข้าสู่ภาวะเศรษฐกิจถดถอยซึมยาว หลังภาครัฐต้องใช้ระยะเวลาแก้ไขนาน
9 ส.ค. 2554

ธปท.คาดเศรษฐกิจสหรัฐมีแนวโน้มเข้าสู่ภาวะเศรษฐกิจถดถอยซึมยาว หลังภาครัฐต้องใช้ระยะเวลาแก้ไขนาน 
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าว่า การปรับลดอันดับความน่าเชื่อถือของหน่วยงานหลายแห่งของรัฐบาลสหรัฐ ของบริษัทจัดอันดับเครดิตสแตนดาร์ดแอนด์พัวร์ (เอสแอนด์พี) รอบนี้ไม่น่าจะเป็นปัญหาวิกฤตสถาบันการเงินรอบใหม่เหมือนที่เคยเกิดเมื่อปีคศ. 2008หรือช่วงปี 2551ที่เกิดช็อคจากวิกฤตสถาบันการเงิน แต่ปัญหาการปรับลดครั้งนี้น่าจะเป็นผลจากปัญหาเศรษฐกิจของภาครัฐที่อาจจะมีระดับหนี้สาธารณะสูง ซึ่งปัญหาน่าจะยื้อเยื้อน่าจะใช้เวลานานในการฟื้นตัว เพราะถ้าเป็นปัญหาของรัฐก็อยากที่ใครจะมาช่วยเหลือได้ ต้องใช้เวลาระยะเวลานานในการฟื้นตัว
"คิดว่าการปรับลดเครดิตครั้งนี้ คงไม่เหมือนปี 2008 ที่เกิดความไม่น่าเชื่อถือในสถาบันการเงิน เพราะปัญหาสถาบันการเงินที่ผ่านมามีการแก้ไขปัญหาไปบ้างแล้วระดับหนึ่งแล้ว ไม่น่าจะมีปัญหารุนแรงเกิดขึ้นอีก แต่ครั้งนี้น่าจะเป็นปัญหาของภาครัฐ ฉะนั้นปัญหานี้น่าจะทำให้เศรษฐกิจซึมยาวมากกว่าจะเกิดภาวะช็อคเหมือนปี 2008 ซึ่งตลาดการเงินเกิดช็อคจากภาคเอกชน แต่รอบนี้เป็นปัญหาภาครัฐ ซึ่งจะหาคนมาช่วยเขาได้ค่อนข้างอยาก ฉะนั้นเศรษฐกิจน่าจะซึมยาว ที่เรียกว่ารีเซทชั่นหรือภาวะถอถอยมากกว่าจะเกิดซ็อค"นายประสารกล่าว
ทั้งนี้ ปัญหาเศรษฐกิจสหรัฐฯซึมยาวเศรษฐกิจไทยก็ต้องมีการรปับตัวรับมือพอสมควร อย่างไรก็ตามผลกระทบน่าจะไม่น่าห่วงมากนัก เพราะที่ผ่านมาเศรษฐกิจและการลงทุนไทยมีการพึ่งพาเงินกู้หรือทุนในต่างประเทศลดลงจากอดีตพอสมควร ขณะที่ภาคส่งออกก็มีการรปรับตัวขยายตลาดไปสู่ประเทศเกิดใหม่มากขึ้นแล้ว